Anton Blom er død
Anton Blom døde fredag morgen, opplyser hans svigersønn Øystein Helmikstøl til NTB. Blom ble født på Rjukan og jobbet i Arbeiderbladet fra 1949 til 1965, da han begynte i NRK. Her var han utenrikskorrespondent i Bonn fra 1967 til 1973 og stasjonert i Washington i årene 1981 til 1985. Anton Blom utga også bøkene «Jødenes vei gjennom historien» (1978) og «Elie Wiesel og ansiktet i vinduet» (1987), ifølge Store Norske Leksikon.
Journalisten Anton Blom som hadde lang fartstid i Arbeiderbladet og NRK, er død, 87 år gammel.